
HOTĂRÂRE

cu privire la respingerea Cererii prealabile
În conformitate cu prevederile art.51, art.52 alin.(1)-(3), art.56 alin.(6), art.58 lit.c) și g), art.60 alin.(3) lit.b) din Codul audiovizualului al Republicii Moldova, prevederile Legii contenciosului administrativ nr.793-XIV din 10.02.2000 și ale Legii nr.64 din 23.04.2010 cu privire la libertatea de exprimare,
în baza p.42 lit.m)-o) din Regulamentul Consiliului de Observatori al Instituţiei Publice Naţionale a Audiovizualului Compania "Teleradio-Moldova", aprobat prin Hotărîrea Consiliului de Observatori nr.1/3 din 09.02.2007,

în urma examinării Cererii prealabile a Asociației Ortodoxe din Moldova „Fericita Maica Matrona”, înregistrată cu numărul de intrare 1/82 din 17.01.2011, Scrisorii drei Batin Irina, înregistrată cu numărul de intrare 1/84 din 18.01.2011, Scrisorii Mitropolitului Chișinăului și al Întregii Moldove, înregistrată cu numărul de intrare 1/86 din 21.01.2011,
Consiliul de Observatori
HOTĂRĂŞTE:

1. Se constată neexecutarea de către președintele Companiei și directorul televiziunii a Hotărârii Consiliului de Observatori al IPNA Compania „Teleradio-Moldova” nr.1/244 din 22.12.2010 cu privire la difuzarea filmului documentar „Drepturile omului pe ecran: Drepturile minorităţilor sexuale”.

2. Se ia act de informația prezentată de președintele Companiei privind modificarea, de către autori, a conținutului filmului „Drepturile omului pe ecran: Drepturile minorităţilor sexuale”.
3. Cererea prealabilă, adresată de către Asociația Ortodoxă din Moldova „Fericita Maica Matrona” Consiliului de Observatori, se respinge ca nefondată.
4. Prezenta hotărâre intră în vigoare în ziua adoptării.

Prezenta hotărâre a fost adoptată cu votul a 3 membri ai Consiliului de Observatori.

Preşedintele

Consiliului de Observatori                                                       Eugeniu Rîbca

Secretarul şedinţei
Consiliului de Observatori                                                      Viorica Bogatu

